***Projektu atlases kritēriji pasākumā “Ieguldījumi materiālajos aktīvos”***

***12. kārtai jānosaka katram pieejamā finansējuma veidam atsevišķi, atbilstoši saimniecības grupai.***

 Rindošanā tiks izmantoti dati atbilstoši atbalsta pasākuma kārtas **pēdējā projektu iesniegšanas dienā** pieejamajai informācijai.

***Saimniecību grupas:***

1. Lauku saimniecībās mazo saimniecību grupai (kopējais apgrozījums ir no 4 000 euro līdz 70 000 euro);
2. Lauku saimniecībās vidējo (kopējais apgrozījums ir no 70 001 līdz 350 000 euro) un lielo saimniecību grupai (kopējais apgrozījums ir vairāk nekā 350 000 euro).
3. ***Bioloģiskajām lauku saimniecībām*** rindošanas kritērijus nosaka atbilstoši saimniecības grupai, **neņemot** vērā ieguldījumu veidu;
4. ***Atbilstīgām kooperatīvajām sabiedrībām*** rindošanas kritērijus nosaka, **neņemot** vērā ieguldījumu veidu;
5. ***Lauku saimniecībām*** rindošanas kritērijus nosaka atbilstoši saimniecības grupai pēc kopējā apgrozījuma, **ņemot** vērā pieejamā finansējuma veidus ieguldījumiem

***mērķa virzienos:***

1. mērķa virziens 5B – energoefektivitāte, 5C – atjaunojamās enerģijas izmantošana;
2. mērķa virziens 5D – emisiju samazināšana.

Ja vienā projekta iesniegumā paredzēti ieguldījumi ***abiem mērķa virzieniem (5B/5C+5D),*** rindošanas kritēriji tiks noteikti ***katram*** mērķa virzienam ***atsevišķi***.

Abos mērķa virzienos iegūtie ***punkti nesummēsies.***

***Minimālais punktu*** skaits, lai pretendētu uz atbalstu 35 punkti ir jāsasniedz katrā mērķa virzienā.

Projekta attiecināmās izmaksas tiks dalītas atbilstoši mērķa virzienam un atbilstoši rindotas***, piemēram*,** **projektā plānotas investīcijas:**

|  |
| --- |
| * saules paneļu uzstādīšana (bez būvdarbiem) 20 000 EUR (mērķa virziens **5C**);
* siltumnīcas apgaismojuma nomaiņa uz par vismaz 20 % energoefektīvāku 10 000 EUR (mērķa virziens **5B**);
* precīzā smidzinātāja iegāde 55 000 EUR (mērķa virziens **5D**).**Projekta attiecināmās izmaksas tiks dalītas 2 daļās un atsevišķi rindotas:**1. saules paneļu uzstādīšana (5C) un apgaismojuma nomaiņa (5B) kopā 30 000 EUR;2. smidzinātāja iegāde (5D) 55 000 EUR.

Attiecīgi **rindošanas kritēriji, kuros punkti atšķirsies katram ieguldījumu veidam:*** **“Pieteiktā projekta attiecināmās summas lielums projektu iesniegšanas kārtā** apakšpasākumā “Atbalsts ieguldījumiem lauku saimniecībās”**”**:

1. ieguldījumu veidam (saules paneļu uzstādīšana un apgaismojuma nomaiņa) - 15 punkti;2. ieguldījumu veidam (smidzinātāja iegāde) - 10 punkti.* **“Projekta ieguldījums mērķos”** :1. ieguldījumu veidam (saules paneļu uzstādīšana un apgaismojuma nomaiņa) proporcionāli aprēķinam - līdz 25 punktiem;2. ieguldījumu veidam (smidzinātāja iegāde) - 15 punkti.Pārējos rindošanas kritērijos abiem mērķa virzieniem būs vienāds punktu skaits.
 |

**Kopprojektiem** rindošanas kritēriji tiks aprēķināti kopā par **visām iesaistītām saimniecībām**.

***1. Lauku saimniecībās vidējo un lielo saimniecību grupai***

* *Būvniecības dokumenti* – **būvniecībai, ciktāl tā nepieciešama atjaunīgās enerģijas ražošanas iekārtu** **uzstādīšanai**, būvatļauja ar būvvaldes atzinumu **par projektēšanas nosacījumu izpildi.** Proporciju aprēķina tiem būvniecības darbiem, kuriem uz atbalsta pasākuma kārtas pēdējo projekta iesniegšanas dienu ir saskaņoti būvvaldes dokumenti. Kritēriju aprēķinā tiks izvērtēta informācija BIS (*Būvniecības informācijas sistēmā*).
* *Piešķirtā publiskā finansējuma summa* - vidējos **ieņēmumus** no lauksaimniecības produktu ražošanas un pārstrādes aprēķina par **2 pēdējiem noslēgtiem finanšu gadiem**, bet **piešķirto atbalstu** (*aprēķinā tiek ņemts vērā* *gan izmaksātais, gan apstiprinātais publiskais finansējums 4.1. apakšpasākumā kopš 2014.gada)* rēķina līdz attiecīgās pieteikumu iesniegšanas kārtas **pēdējai dienai** (ieskaitot).
* *Iemaksātās nodokļu iemaksas* **–** LAD izmantos tikai **VID datu noliktavas datus** un tiks ņemta vērā Atbalsta pretendenta **samaksātā** nodokļu summa pēdējā noslēgtā gada ietvaros (*nevis aprēķinātā*).
* *Sezonas laukstrādnieku nodarbināšana* **–** LAD izmantos **no VID iegūtus datus par pēdējo kalendāro gadu,** kur uzskaitītas unikālās personas, kas saņēmušas ienākumus.
* *Atbilst bioloģiskai vai integrētai shēmai –*atbalsta pretendentamjābūt līdz atbalsta pasākuma kārtas pēdējai projekta iesniegšanas dienai iekļautam **bioloģiskās shēmas operatora** sarakstā (*nepietiek tikai būt bioloģiski sertificētai saimniecībai*) un jābūt **atzītam integrētam uzņēmumam** (*jābūt VAAD kontrolei un atzīšanai*).
	+ Nacionālās pārtikas kvalitātes shēmas operatoru saraksts **-** [Citi PVD reģistri](https://registri.pvd.gov.lv/cr).
	+ Bioloģiskās shēmas operatoru saraksti - [Vides kvalitāte : Bioloģiskās lauksaimniecības shēmas dalībnieki (videskvalitate.lv)](https://www.videskvalitate.lv/index.php?asad=37), [STC | Bioloģiskās lauksaimniecības shēmas | VSIA](https://www.stc.lv/biologiskas-lauksaimniecibas-shemas) un [SIA “Sertifikācijas centrs”](https://www.persc.lv/lv/pages/biologiskas-lauksaimniecibas-sertifikacija).
* *Pieteiktā projekta attiecināmo izmaksu summa* – **pieteiktās attiecināmās izmaksas tiks noteiktas** (neatkarīgi no tā vai kārtas ietvaros iesniegts viens vai vairāki projekti) **atsevišķi katram ieguldījumu veidam saskaņā ar mērķa virzienu:**
1. mērķa virziens 5B – energoefektivitāte, 5C – atjaunojamās enerģijas izmantošana;
2. mērķa virziens 5D – emisiju samazināšana.

* *Projekta ieguldījums mērķos*
	+ - (5D) Ja projektā ietvertas investīcijas **bezapvērses tehnoloģiju nodrošināšanai** - iegādātām iekārtām jāatbilst minimālai augsnes apstrādei un tiešajai sējai, kas atbilstoši mērķim tiek izmantotas.
		- (5D) Ja projektā ietvertas investīcijas precīzo tehnoloģiju izmantošanai laukkopībā **minerālmēslu un augu aizsardzības līdzekļu (turpmāk - AAL) patēriņa samazinājumam** - iegādātām iekārtām jāatbilst specifikācijām, ka tās ir aprīkotas un spējīgas veikt precīzo mēslošanu un AAL smidzināšanu atbilstoši zemes agrotehniskajam stāvoklim.
		- (5D) Ja projektā ietvertas investīcijas iekārtās vai aprīkojumā šķidrmēslu tiešai iestrādei – attiecīgajām iekārtām jāatbilst specifikācijām, lai spētu veikt mēslojuma tiešo iestrādi augsnē.
		- (5D) Ja projektā ieguldījumi **precīzo tehnoloģiju izmantošanā lopkopībā**, uzlabojot barības kvalitāti, barības devu plānošanu un nodrošināšanu.
		- (5B) Ja projektā paredzēts veikt ieguldījumus energoefektivitātes palielināšanā (enerģijas ietaupījums vismaz par 20%), projekta iesnieguma iesniegšanas brīdī jāiesniedz arī sertificēta speciālista izsniegts energoaudita atzinums.
		- (5C) Ja projektā ietvertas investīcijas atjaunīgās enerģijas ražošanai, jāņem vērā, ka pašpatēriņam jāizmanto vismaz 80 % no saražotās alternatīvās enerģijas apjoma.
* *Kopprojekta īstenošana –* ja vairāki uzņēmumi vienojušies veidot savstarpēju sadarbību kopēja projekta īstenošanai, lai sekmētu pilna ražošanas cikla vai pievienotās vērtības radīšanu, iesniedzot kopēju projekta iesniegumu.
* *Dalība atbilstīgā kooperatīvā sabiedrībā –* ja tiek piešķirti punkti šajā kritērijā,projekta īstenošanas laikā un līdz projekta uzraudzības beigām tiek nodrošināts, ka **kooperatīvajai sabiedrībai realizētā produkcijas vērtība ir vismaz 50 % no pretendenta saražotās produkcijas vērtības attiecīgajā nozarē** abos nosauktajos gadījumos (kooperatīvās sabiedrības darbības nozare ir saistīta ar projekta investīciju un pamatdarbības nozari):
* Atbalsta pretendents **vairāk nekā trīs gadus** ir atbilstīgās vai Eiropas kooperatīvās sabiedrības biedrs;
* Atbalsta pretendents **1–3 gadus** ir atbilstīgās vai Eiropas kooperatīvās sabiedrības biedrs.

***2. Lauku saimniecībās mazo saimniecību grupai***

***Ja projektu īsteno mazo saimniecību grupā –*** pie rindošanas kritērijiem, atšķirībā no vidējām un lielām lauku saimniecībām, **neņem** vērā *iemaksātās nodokļu iemaksas.*

***Vispārējie nosacījumi***

**Ja** pēc projektu iesniegumu sarindošanas to atlasē **punktu skaits ir vienāds** – **priekšroka** saņemt publisko finansējumu ir atbalsta pretendentam, kam ir piešķirts mazāks publiskais finansējums kopš 2014. gada.

**Ja ir vienāds gan punktu skaits, gan piešķirtais publiskā finansējuma apmērs - priekšroka** saņemt publisko finansējumu ir atbalsta pretendentam, kam projekta īstenošanai paredzētas mazākas attiecināmās izmaksas.